Andreas Lønning

Andreas Lønning (født 18. august 1929 i Fana, død 22. november 2014 i Oslo) var en norsk industrimann.

Han tok artium ved reallinjen ved Fana gymnas i 1948 og eksamen som sivilingeniør ved maskinlinjen ved NTH i 1953. Lønning var forskningsstipendiat i hydraulikk ved NTH 1953–1955 og ansatt i Kværner-konsernet 1955–1996, blant annet som administrerende direktør i Kværner Brug 1976–1988 og konserndirektør i Kværner Industrier med ansvar for lederutvelgelse og utvikling fra 1988. Lønning hadde tillitsverv innen olje- og gassvirksomheten, NHO, TBL, NORAD og norsk misjonsvirksomhet.

Han ble tatt opp som medlem av Norges Tekniske Vitenskapsakademi.

Andreas Lønning var bror av professorene Inge Lønning (1938–2013) og Per Lønning (1928–2016).

Referanser 

Norske næringslivsledere
Norske maskiningeniører
Alumni fra NTH
Medlemmer av Norges Tekniske Vitenskapsakademi
Personer fra Bergen kommune